MEGBÍZÁSI SZERZŐDÉS

mely létrejött egyrészről:

**MARTONVÁSÁR VÁROS ÖNKORMÁNYZATA**

székhely: 2462 Martonvásár, Budai út 13.

adószám: 15727433-2-07

törzsszám: 737038

képviseli: Horváth Bálint Polgármester,

az alábbiakban **Megbízó**,

másrészről

**LAUF-AUDIT Könyvelő és Könyvvizsgáló Korlátolt Felelősségű Társaság**

székhely: 8900 Zalaegerszeg, Petőfi u. 7. 1/5.

adószám: 25298079-2-20

cégjegyzékszám: 20-09-074690

statisztikai számjel: 25298079-6920-113-20

bankszámlaszám: 12092309-01421485-00100000

nyilvántartó bíróság: Zalaegerszegi Törvényszék Cégbírósága

Magyar Könyvvizsgálói Kamarai nyilvántartási szám: 001465

képviseli: Borsosné Pál Ildikó (nyilvántartási szám: 000970),

az alábbiakban **Megbízott,**

között, a következő feltételekkel:

**Szerződés tárgya:**

Megbízó e szerződés keretében megbízza Megbízottat a **2024-2027-es** gazdálkodási év könyvvizsgálói feladatainak ellátásával, mely megbízást Megbízott az alábbi tartalommal vállalja el:

A Könyvvizsgáló a Megbízó által biztosított információk alapján, a Magyar Nemzeti Könyvvizsgálati Standardokkal összhangban végzi feladatát.

A könyvvizsgálói feladatok ellátásáért természetes személyként Borsosné Pál Ildikó bejegyzett könyvvizsgáló felelős (Magyar Könyvvizsgálói Kamarai tagsági száma: 000970), aki költségvetési minősítéssel rendelkezik.

**A Megbízott feladatai:**

A könyvvizsgálatra vonatkozó törvényi előírásoknak megfelelően:

1. Az Önkormányzat és intézményei adatait összevontan tartalmazó éves költségvetési beszámolók (mérleg, maradvány-kimutatás, eredmény-kimutatás) felülvizsgálata és hitelesítése, könyvvizsgálói záradékkal való ellátásra, továbbá könyvvizsgálói véleményezés, szükség esetén javaslat készítése.
2. Az évközi gazdálkodásról készített beszámolók, tájékoztatók, költségvetési rendeletmódosítások véleményezése.
3. A tervezéssel, beszámolással és gazdálkodással kapcsolatosa önkormányzati rendeletek, határozatok, belső szabályzatok betartásának ellenőrzése.
4. Az Önkormányzat és intézményei vagyoni, pénzügyi és gazdasági helyzetének elemzése, értékelése.

 e.) Az Önkormányzat és intézményei befektetett eszközeinek, készletállományának, pénzeszközeinek, követeléseinek és kötelezettségeinek, maradványának, eredményének vizsgálata.

 f.) Az Önkormányzat pénzügyi helyzetének elemzése, különösen az adósságot keletkeztető kötelezettségvállalások – hitelfelvétel, kezességvállalás – tekintetében.

 g.) A költségvetési és zárszámadási rendelettervezetek vizsgálata, véleményezése.

 h.) Az év közben szükség szerint felmerülő szakmai tanácsadó tevékenység ellátása.

**A szerződés hatálya:**

A szerződést a felek **2024. november hónap 1. és 2028. október hónap 31**. közötti határozott időre kötik, a 2024-2027. költségvetési év beszámolóinak, valamint a 2028. évi költségvetési rendelet és elkészítéséig és annak 2028.10.31-ig történő módosításáig.

**A szerződés teljesítése, a teljesítés módja:**

1. Megbízott e szerződésben vállalt kötelezettségét Megbízó által rendelkezésére bocsátott dokumentumok feldolgozásával, elemzésével, valamint helyszíni tájékozódás alapján teljesíti, az alábbiak szerint:
* az elvégzendő feladat által megkövetelt időtartamra, illetve a helyszínen történő szakmai egyeztetés,
* a felmerülő, a könyvvizsgálat kompetenciájába tartozó problémák telefonon történő megbeszélése, illetve metrumwebposta, levél, e-mail útján történő tisztázása,
* Az éves költségvetési beszámolók helyszínen történő vizsgálata
* Könyvvizsgálói véleményezés esetén részt vesz a Képviselőtestület ülésén.
1. Megbízott működése, vizsgálatai alapján a Polgármester részére: az Önkormányzat adatait tartalmazó éves költségvetési beszámolókra, zárszámadásokra vonatkozó könyvvizsgálói véleményt készít.

**Felek jogai és kötelességei:**

**Megbízó kötelességei:**

* Felel számviteli nyilvántartásainak pontosságáért és teljes körűségéért, belső ellenőrzési rendszerének megbízhatóságáért, valamint a Magyarországon hatályos előírások szerinti éves költségvetési beszámolók elkészítéséért;

 Ez a felelősség magában foglalja: az akár csalásból, akár hibából eredő hibás állítástól mentes pénzügyi kimutatások elkészítésére vonatkozó belső ellenőrzés kialakítását, bevezetését és fenntartását. Megfelelő számviteli politika kiválasztását és alkalmazását, valamint az adott körülmények között megfelelő számviteli becslések elkészítését.

* beszámolókkal, pénzügyi, vagyoni, jövedelmi helyzetével kapcsolatos minden szükséges információt időben hozzáférhetővé tesz, illetve megad a Könyvvizsgáló részére. Megbízó a könyvvizsgálót e tisztségével összefüggésben nem utasíthatja.
* a szabálytalanságok megelőzéséért és feltárásáért felelősség terheli;
* biztosítja a Megbízott feladatai teljesítéséhez szükséges feltételeket, különös tekintettel a helyszíni munkálatokat segítő koordinációra, beleértve a kapcsolódó intézményi munkálatokat is;
* az Önkormányzat tevékenységével, gazdálkodásával kapcsolatban nála meglévő adatokat és információkat – szükség szerint jegyzék kíséretében - időben Megbízott rendelkezésére bocsátani;
* kellő időben informálni a könyvvizsgálót minden, a gazdálkodással kapcsolatos fontosabb döntés előkészítésről, döntésről;
* Megbízott részére az éves költségvetési beszámolókat, illetve a könyvvizsgálói véleményezési körbe tartozó dokumentumokat 2024. november 1. - 2028. október 31-ig átadni, hogy Megbízott véleményezését az I. pontban foglaltaknak megfelelően maradéktalanul elvégezhesse, beleértve független könyvvizsgálói jelentésének elkészítését is;
* A Könyvvizsgáló ez irányú igénye esetén az Önkormányzat vezetői és alkalmazottai teljességi nyilatkozat formájában megerősítik, hogy a megbízás teljesítéséhez írásban, illetve szóban közölt információk teljes körűek;
* Megbízó nyilatkozik, hogy az éves költségvetési beszámolókat a könyvvizsgáló tudomása, illetve hozzájárulása nélkül nem változtathatja meg;
* az éves költségvetési beszámolókat a könyvvizsgáló által véleményezett tartalommal közzétenni, illetve hasznosítani;
* az e szerződésben vállaltak során a Megbízottat ért kárt, felróhatóság esetén, a vonatkozó szabályoknak megfelelően megtéríti;
* a szerződésben foglalt díjazást - a feladat teljesítése esetén - a megállapított összegben kifizetni;
* A pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény (továbbiakban: Pmt.) a könyvvizsgálóknak ügyfél-átvilágítási kötelezettséget ír elő. Ennek alapján a jelen szerződéskötéskor a Megbízó, valamint annak képviselője (a képviseletére jogosultak közül a szerződést aláírók és kapcsolattartók) és a tényleges tulajdonos azonosításra kerülnek, melynek során a Könyvvizsgáló a Pmt.-ben meghatározott adatok rögzítésére, továbbá az ott meghatározott okiratok bemutatásának kérésére kötelezett, valamint köteles a képviseleti jogosultságról, meghatalmazással történő eljárás esetén a meghatalmazás érvényességéről meggyőződni. Előzőeken túl, a Pm.t-ben foglaltak alapján a Könyvvizsgáló az ügyfél-átvilágítási intézkedések alkalmazása során a számára bemutatott okiratokról - a pénzmosás és a terrorizmus finanszírozása megelőzése és megakadályozása, a törvényben meghatározott kötelezettségek megfelelő teljesítése, az ügyfél-átvilágítási kötelezettség teljes körű végrehajtása, valamint a felügyeleti tevékenység hatékony ellátása céljából – köteles másolatot készíteni.
* A Könyvvizsgáló a Pmt. értelmében köteles biztosítani, hogy a Megbízóra és az üzleti kapcsolatra (jelen szerződésre) vonatkozóan előzőek alapján rendelkezésre álló adatok és okiratok naprakészek legyenek. Ezen kötelezettség teljesítése érdekében a Könyvvizsgáló köteles ellenőrizni az ügyfeleiről rendelkezésre álló adatokat. Ha az ellenőrzés során a Könyvvizsgálónak kétsége merül fel az adatok és a nyilatkozatok naprakészségét illetően, akkor ismételten elvégzi az ügyfél-átvilágítási intézkedéseket. A Megbízó a szerződéses kapcsolat fennállása alatt köteles 5 munkanapon belül a Könyvvizsgálót értesíteni, ha az ügyfél-átvilágítás során rögzített adatokban (akár a Megbízó, akár az azonosított képviselő, akár a tényleges tulajdonos vonatkozásában) változás következne be.
* A Könyvvizsgáló az előzőek során birtokába jutott személyes adatokat kizárólag a pénzmosás és terrorizmus finanszírozása megelőzése és megakadályozása érdekében végrehajtandó feladatai céljából, az azok ellátásához szükséges mértékben ismeri meg és kezeli. A könyvvizsgáló az előzőek szerinti ügyfél-átvilágítási kötelezettségének teljesítése során birtokába jutott személyes adatokat a Pmt. rendelkezései értelmében az üzleti kapcsolat (jelen szerződés) megszűnésétől számított nyolc évig köteles és jogosult kezelni, az adatok ezt követően megsemmisítésre, törlésre kerülnek.
* A megbízás folyamán a felek kölcsönösen együttműködnek. Mindkét fél a szerződés megszűnése után is bizalmasan kezeli a megbízás során tudomására jutott bármely ilyen információt.

**A Megbízott kötelezettségei:**

* úgy tervezi meg a könyvvizsgálatot, hogy az valószínűsíthetően feltárja az éves költségvetési beszámolókban az esetleges szabálytalanságokból eredő jelentős hibákat, de a könyvvizsgálat fő célja nem a szabálytalanságok és a hibák teljes felderítése, hanem az, hogy megfelelő alapot nyújtson az éves költségvetési beszámolókról, illetve a véleményezési körébe tartozó előterjesztésekről adott könyvvizsgálói záradékhoz/véleményhez. A Megbízott által kibocsátott könyvvizsgálói záradék/vélemény nem minősül arra vonatkozó könyvvizsgálói nyilatkozatnak, hogy a közzétételre kerülő éves beszámolók, előterjesztés mentes minden hibától;
* a jelen szerződésben meghatározottak szerint, a könyvvizsgálatra vonatkozó általános követelményekre, a magyar Nemzeti Könyvvizsgálati Standardokra, az államháztartás szervezeteinek könyvvizsgálatára érvényes kamarai módszertani útmutatásokra és az önkormányzati sajátosságokra tekintettel elvégzi a könyvvizsgálatot;
* munkáját a jó szakember gondosságával, hatékonyan, a nemzeti könyvvizsgálati standardoknak megfelelően végzi és az ehhez igazodó technikákat, módszereket alkalmazza;
* a Megbízó által rendelkezésre bocsátott adatok és információk alapján, a hatályos jogszabályok ismeretében, azokat megtartva és alkalmazva végzi munkáját és határidőre elkészíti írásos véleményezéseit, jelentéseit;
* a Megbízóval a feladatok ellátása során együttműködni, menet közben a szükséges tájékoztatást megadni, különös tekintettel azokra a megállapításokra, amelyek alapján az esetleges hibák a jelentések készítéséig, illetve a beszámolók hitelesítéséig kijavíthatók.;
* a jelen szerződés II. pontjában meghatározottak szerint elkészíteni jelentéseit.
* felelni a megbízás során a Megbízónak okozott esetleges kárért,
* a Megbízónak végzett szolgáltatásait a könyvvizsgálatra vonatkozó standardoknak, kamarai módszertani útmutatásoknak megfelelően dokumentálni, a könyvvizsgálathoz felhasznált dokumentációkat, az éves költségvetési beszámolókat a jogszabályokban előírt időig megőrizni;
* Könyvvizsgáló feladata, hogy a könyvvizsgálatot szabályszerűen elvégezze, és független könyvvizsgálói jelentésben foglaljon állást arról, hogy a Megbízó éves költségvetési beszámolói megfelelnek-e a jogszabályoknak és megbízható, valós képet ad a vagyoni, pénzügyi és jövedelmi helyzetéről, működésének eredményeiről.

 Jelen szerződés céljainak elérése érdekében a Könyvvizsgáló elsősorban a következőket vizsgálja, tekinti át:

* Megbízó belső szabályozottsága
* összhang a Megbízó éves költségvetési beszámolói és a kialakított számviteli nyilvántartásai között
* az éves költségvetési beszámolók számviteli alapelveknek és vonatkozó jogszabályi előírásoknak való megfelelése
* a Könyvvizsgáló által a könyvvizsgálat elvégzéséhez kapott és összegyűjtött információk és magyarázatok összhangja a beszámolókkal
* fordulónap utáni események

**Egyéb kérdések:**

1. Az esetleges szabálytalanságok megelőzésének és feltárásának felelőssége a Megbízót terheli. A Könyvvizsgáló úgy tervezi meg a könyvvizsgálatot, hogy az valószínűsíthetően feltárja az éves költségvetési beszámolókban az esetleges szabálytalanságokból eredő jelentős hibákat, de a könyvvizsgálat fő célja nem a szabálytalanságok és a hibák teljes felderítése, hanem az, hogy megfelelő alapot nyújtson a pénzügyi kimutatásokról adott könyvvizsgálói záradékhoz (véleményhez) és az nem foglalja magában az olyan csalások, szabálytalanságok vagy hibák felderítését, amelyek nem eredményeznek lényeges téves állításokat az éves beszámolókban.
2. A Könyvvizsgáló által kibocsátott könyvvizsgálói vélemény (záradék) nem minősül arra vonatkozó könyvvizsgálói nyilatkozatnak, hogy az éves költségvetési beszámolók mentesek minden hibától.
3. Adózással kapcsolatos kötelezettségek teljesítése ennek a szerződésnek nem tárgya, azokért a Megbízó felel. A Könyvvizsgáló az éves beszámolók könyvvizsgálata részeként részletesen nem tekinti át az adók kiszámítását és az adóbevallásokat. Mindkét fél elismeri, hogy a magyar adóhatóság jogosult az összes adóbevallást hatósági revízió alá vonni, és hogy az éves költségvetési beszámolók könyvvizsgálói záradéka nem nyújt biztosítékot arra, hogy a Megbízó által benyújtott adóbevallásokat az adóhatóság elfogadja.
4. Megbízó a szerződés hatálya alá tartozó dokumentumokkal összefüggő előterjesztésekről a könyvvizsgáló írásos véleménye figyelembevételével dönt.
5. Megbízót és Megbízottat a szerződésben foglaltak teljesítése során kapcsolattartóként a következő személyek képviselik

 Megbízó részéről: …………………………………………………………….

…………………………………………………………….

 Megbízott részéről: Borsosné Pál Ildikó kamarai tag könyvvizsgáló

 Szabó Andrea könyvvizsgáló munkatárs

1. A Megbízott jogosult feladatai végrehajtásához Megbízóval egyeztetve - saját költségére és felelősségére – harmadik személyt igénybe venni, akivel a szerződést Megbízott köti.
2. A szerződést a szerződő felek - a Megbízott, illetve a Megbízó kezdeményezésére - közös megegyezéssel módosíthatják, ha a szerződés feltételeiben a szerződés megkötésekor nem ismert, új tényezők merülnek fel.
3. Jelen szerződést Megbízó felmondhatja, amennyiben Megbízott a szerződésben vállalt kötelezettségeit súlyosan megsérti. A Megbízott felmondhatja a szerződést, amennyiben a Megbízó a szerződésben vállalt kötelezettségeinek tartósan nem tesz eleget. A szerződés 30 napos határidővel bármelyik fél részéről írásban - indoklás nélkül -­ felmondható.
4. A Megbízott és a Megbízó az e szerződés tárgyán kívüli gazdasági kihatású előterjesztések könyvvizsgálói véleményezésére külön szerződést köthet.
5. A Megbízó hozzájárul ahhoz, hogy a Megbízott a teljesített feladatot referenciái között feltüntesse.
6. A Megbízott kijelenti, hogy a szerződés megkötésének nincs akadálya, továbbá azt, hogy az előírásoknak megfelelő, érvényes könyvvizsgálói felelősségbiztosítási szerződéssel rendelkezik.

**A munka díjazása, fizetési feltételek:**

**Díjazás:**

A megbízási díj 75.000 Ft/hónap + 27 % ÁFA, azaz Hetvenözezer forint/hó + 27 % ÁFA.

A megbízási díj havonta esedékes. A Megbízó a megbízási díj összegét - a feladat teljesítéséről adott hónap utolsó napján kiállított számla alapján – a teljesítést követő 30 napon belül teljesíti a Megbízott folyószámlája javára (Raiffeisen Bank Zrt. Zalaegerszeg, Kossuth L. u. 21-23. számlaszám: 12092309-01421485-00100000).

A díjazás minden évben a fogyasztói árindex (infláció) mértékével növelhető, ha szerződő felek azt kölcsönösen elfogadják.

**Adatvédelemre és titoktartásra vonatkozó rendelkezések**

8.1 A Könyvvizsgáló kizárólag a jelen szerződés tárgyát képező tevékenység teljesítésével összefüggésben, a Megbízó jogos érdekére alapítva kezeli a Megbízó által számára hozzáférhetővé tett személyes adatokat. A Megbízó szavatol az érintettek személyes adatai hozzáférhetővé tételének jogszerűségért.

8.2 A Könyvvizsgáló adatkezelése a szakmai előírásokban foglalt cél eléréséhez szükséges mértékig terjed. A Könyvvizsgáló az adatkezelést az adatvédelemre vonatkozó jogszabályi előírások, így nem kizárólagosan, de különösen

* 1. ***az Európai Parlament és a Tanács (Eu) 2016/679 Rendeletének*** *(2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről* (általános adatvédelmi rendelet, a továbbiakban: **GDPR**), valamint
	2. *az információs önrendelkezési jogról és az információszabadságról szóló* ***2011. évi CXII. törvénynek*** (a továbbiakban: **Infotv.**), továbbá

az ezeken alapuló ***belső adatkezelési rendjének*** betartásával végzi.

8.3A Könyvvizsgálót tevékenysége során *a Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvény* (a továbbiakban: **Kkt.**) 66. §-a szerinti titoktartás köti, amely értelmében az adatokhoz kizárólag az arra jogosultak férnek hozzá.

**VIII. Ezen szerződés a 2024. november 01. napjával lép hatályba.**

IX. A szerződő felek a szerződést elolvasták, értelmezték és mint akaratukkal mindenben egyezőt

jóváhagyólag aláírták.

**X.** A jelen szerződésben nem szabályozott kérdésekben a Polgári Törvénykönyv (2013. évi V.tv), a számviteli törvény (2000. évi C. tv), valamint a Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló törvény (2007. évi LXXV. tv) előírásai az irányadók.

Martonvásár, 2024. október/november …

|  |  |
| --- | --- |
| ………………….……………..………..**Horváth Bálint**polgármesterMegbízó | ……………..…………………………… **Borsosné Pál Ildikó**LAUF-AUDIT Kft.Megbízott |

**Jogilag megfelelő:**

 Dr. Szabó-Schmidt Katalin

 jegyző

**Pénzügyileg ellenjegyzem:**

 ……………………………

 ……………………………